På billedet ses den ene af de to røvere. Han var iført sort jakke med hvide striber på kraven, mørk hue med hvide striber. Han havde en halsedisse trukket op over underansigte og bar hvide handsker. Han bar på en rød sportstaske og brugte en stor kniv under røveriet. Den anden røver beskrives 20-25 år. Han var iført sort hættetrøje, mørkeblå hip hop-bukser, sorte skindhandsker og hvide sko. Han var maskeret og brugte en stor kniv til røveriet. Søndag aften ved 19-tiden begik de to mænd røveri mod kiosken på Havnegade i Hirtshals. De truede ekspedienten med en kniv, og løb med et bytte af 4000 kroner samt vodka og cigaretter. Nordjyllands Politi hører gerne fra borgere på telefon 114.

Referat:
I jagten på de to mænd der søndag after røvede Havnekiosken i Hirtshals, har politiet frigivet billeder fra overvågningskameraet.